
Το Φύλλο Συμμόρφωσης συμπληρώνεται από τους διαγωνιζόμενους, επί ποινή αποκλεισμού, με σκοπό οι τελευταίοι να τεκμηριώσουν τις απαντήσεις στις ζητούμενες προδιαγραφές με παραπομπές σε τεχνικά εγχειρίδια του κατασκευαστικού οίκου. Μη συμπλήρωση μιας απαίτησης εκλαμβάνεται ως μη ικανοποίηση της. 
Ο Πίνακας Συμμόρφωσης έχει τις ακόλουθες στήλες: 
Στη Στήλη «ΠΕΡΙΓΡΑΦΗ» περιγράφονται απαιτήσεις, ερωτήματα ή επεξηγήσεις για τα οποία θα πρέπει να δοθούν αντίστοιχες απαντήσεις.
Στη Στήλη «ΑΠΑΝΤΗΣΗ» ο διαγωνιζόμενος θα πρέπει – επί ποινή αποκλεισμού - να απαντήσει με «ΝΑΙ» ή «ΟΧΙ».
Στη Στήλη «ΠΑΡΑΤΗΡΗΣΕΙΣ» θα καταγραφεί από τον διαγωνιζόμενο η σαφής παραπομπή (με αριθμό σελίδας / σελίδων) στην αναλυτική τεχνική περιγραφή ή / και στα απαραίτητα τεχνικά φυλλάδια, prospectus, εγχειρίδια κλπ. που αυτός έχει περιλάβει στον επί μέρους φάκελο τεχνικής προσφοράς, που κατά την κρίση του διαγωνιζόμενου τεκμηριώνουν την αντίστοιχη ΠΕΡΙΓΡΑΦΗ. Είναι ιδιαίτερα επιθυμητή η πληρέστερη κατά προτίμηση συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες.

Οι απαντήσεις στο ανωτέρω φύλλο συμμόρφωσης να είναι κατά προτίμηση αναλυτικές και επεξηγηματικές.

